Հարցին, թե այս հայտարարությունից հետո ինչ-որ բան կփոխվի՞, ԹԻՀԿ ծրագրերի ղեկավարը պատասխանեց. - «2008-ից, երբ Սերժ Սարգսյանը ստանձնեց նախագահի պաշտոնը, հիշում եմ, այն ժամանակ էլ ասվում էր, որ «ձկանը պետք է գլխից բռնել», «պետք է մեծ ձկների հետևեց ընկնել» և այլն, այսինքն՝ ասել, որ այստեղ ինչ-որ ֆունդամենտալ նոր բան ասվեց, իհարկե՝ ոչ։ Եթե նայում ենք օբյեկտիվ ցուցանիշներին, հունվարին կլինի 15 տարին, որ ես այս ոլորտում եմ, պատկերն այսպիսին է՝ այդ ինդիկատորներում այս 15 տարվա մեջ էական փոփոխություն չեմ տեսնում։ Դրանից ելնելով է, որ ելույթներ լսելուց վաղուց արդեն ոգևորություն չեմ ապրում, որովհետև ես տեսնում եմ օբյեկտիվ թվերն, այն, ինչ իմ շուրջը կատարվում է։ Բայց թեկուզ դրական է այն, որ կտրուկ չի վատացել, չնայած, եթե նայում ենք «Թրանսփարենսի»-ի կոռուպցիայի ընկալման համաթիվը, 2014 թվականից դանդաղ վատացում կա, տեսնենք՝ սա կդառնա՞ կայուն միտում, թե՞ կկանգնի։ Այդպիսի մի իրավիճակ էր 2008-2011 թվերին, որից հետո շատ թույլ որոշ լավացում եղավ՝ 2011-2014-ը, բայց, եթե մաթեմատիկական լեզվով ասենք, վիճակագրական սխալի սահմաններում է»։